Document ID: 22003D0003(01)

Reference:
EUR-Lex - 22003D0003(01) - DA
Avis juridique important
|
22003D0003(01)
2003/3/: AVS-EF-Ministerrådets afgørelse nr. 3/2003 af 11. december 2003 om anvendelse af midler fra rammebeløbet for langsigtet udvikling under 9. Europæiske Udviklingsfond til oprettelse af en fredsfacilitet for Afrika
EU-Tidende nr. L 345 af 31/12/2003 s. 0108 - 0111
AVS-EF-Ministerrådets afgørelse nr. 3/2003af 11. december 2003om anvendelse af midler fra rammebeløbet for langsigtet udvikling under 9. Europæiske Udviklingsfond til oprettelse af en fredsfacilitet for AfrikaAVS-EF-MINISTERRÅDET HAR -under henvisning til AVS-EF-partnerskabsaftalen undertegnet i Cotonou den 23. juni 2000, særlig bilag I, punkt 8, ogud fra følgende betragtninger:(1) Ved AVS-EF-Ambassadørudvalgets afgørelse nr. 10/2001 af 20. december 2001 om anvendelsen af ikke-tildelte midler fra 8. Europæiske Udviklingsfond(1) og AVS-EF-Ambassadørudvalgets afgørelse nr. 3/2002 af 23. december 2002 om reallokering af ikke-tildelte midler og uudnyttede rentesubsidier fra 8. Europæiske Udviklingsfond (EUF)(2) afsatte AVS-EF-Ministerrådet et beløb på i alt 75 mio. EUR til fredskonsolidering og forebyggelse og løsning af konflikter.(2) På Den Afrikanske Unions topmøde i Maputo den 4.-12. juli 2003 traf de afrikanske statschefer "beslutning om Den Europæiske Unions oprettelse af en facilitet for fredsstøttende operationer for Den Afrikanske Union". De anførte i denne beslutning, at en sådan facilitet skulle finansieres med midler, som landene hver især var tildelt under de eksisterende samarbejdsaftaler med Den Europæiske Union, suppleret med et tilsvarende beløb fra de ikke-fordelte midler under Den Europæiske Udviklingsfond.(3) For at sikre en hurtig og effektiv reaktion på voldsomme konfliktsituationer bør der oprettes en fredsfacilitet.(4) For at der kan oprettes en fredsfacilitet for Afrika i overensstemmelse med artikel 11 i AVS-EF-partnerskabsaftalen, er det nødvendigt at afsætte supplerende midler til det interne AVS-samarbejde. Rammebeløbet for regionalt samarbejde og regional integration, jf. punkt 3, litra b), i bilag I til AVS-EF-partnerskabsaftalen, er imidlertid opbrugt. De nødvendige midler overføres derfor fra de tildelinger, der er meddelt de enkelte AVS-lande inden for rammebeløbet for langsigtet udvikling under 9. Europæiske Udviklingsfond, jf. punkt 3, litra a), i bilag I til AVS-EF-partnerskabsaftalen, og fra de ikke-fordelte midler inden for rammebeløbet for langsigtet udvikling -TRUFFET FØLGENDE AFGØRELSE:Artikel 1Fredsstøtte1. Et bidrag på 1,5 % hentes fra de tildelinger, der blev meddelt de afrikanske AVS-stater i overensstemmelse med artikel 1, litra b), i bilag IV til AVS-EF-partnerskabsaftalen. Dette bidrag tages fra den uudnyttede saldo for tildelingen omhandlet i artikel 3, stk. 2, litra b), i bilag IV til AVS-EF-partnerskabsaftalen, den såkaldte B-tildeling. Hvis den uudnyttede saldo for B-tildelingen er utilstrækkelig, tages restbeløbet fra den uudnyttede saldo for tildelingen omhandlet i artikel 3, stk. 2, litra a), i bilag IV, den såkaldte A-tildeling. Der overføres således et samlet beløb på 126,4 mio. EUR fra de respektive landetildelinger til den interne AVS-tildeling inden for rammebeløbet for regionalt samarbejde og regional integration, og dette beløb anvendes til oprettelse af en fredsfacilitet for Afrika. De individuelle bidrag fremgår af sidste kolonne i tabellen i bilaget til denne afgørelse.2. Der overføres et beløb på 123,6 mio. EUR fra de ikke-fordelte midler inden for rammebeløbet for langsigtet udvikling under 9. EUF til den interne AVS-tildeling inden for rammebeløbet for regionalt samarbejde og regional integration, og dette beløb anvendes til oprettelse af en fredsfacilitet for Afrika.Artikel 2FinansieringsanmodningI overensstemmelse med artikel 13, stk. 2, litra b), i bilag IV til AVS-EF-partnerskabsaftalen anmoder AVS-Ministerrådet Kommissionen om at finansiere en fredsfacilitet for Afrika med et samlet beløb på 250 mio. EUR.Artikel 3GennemførelseAVS-staterne, medlemsstaterne og Fællesskabet er, hver for sit vedkommende, forpligtet til at træffe de foranstaltninger, som gennemførelsen af denne afgørelse medfører.Artikel 4IkrafttrædenDenne afgørelse træder i kraft på dagen for vedtagelsen.Udfærdiget i Bruxelles, den 11. december 2003.For AVS-EF-MinisterrådetFranco FrattiniFormand(1) EFT L 50 af 21.2.2002, s. 62.(2) EUT L 59 af 4.3.2003, s. 24.BILAGBIDRAG FRA LANDETILDELINGERNE>TABELPOSITION>

Summary:
Fredsfacilitet for Afrika
Fredsfacilitet for Afrika
RESUMÉ AF:
AVS-EF-Ministerrådets afgørelse nr. 3/2003 af 11. december 2003 om anvendelse af midler fra rammebeløbet for langsigtet udvikling under 9. Europæiske Udviklingsfond til oprettelse af en fredsfacilitet for Afrika
HVAD ER FORMÅLET MED AFGØRELSEN?
              
Den opretter en finansieringsordning for fredsfaciliteten for Afrika, som er Den Europæiske Unions (EU) primære kilde til finansiering af foranstaltninger i Den Afrikanske Union (AU) og Afrikas regionale økonomiske fællesskaber (REC) vedrørende fred og sikkerhed.
HOVEDPUNKTER
Cotonouaftalen danner det retlige grundlag for fredsfaciliteten for Afrika og finansieres gennem Den Europæiske Udviklingsfond (EUF).
Fredsfaciliteten for Afrika er baseret på princippet om afrikansk ejerskab. De direkte støttemodtagere under fredsfaciliteten for Afrika er Den Afrikanske Union og Afrikas regionale økonomiske fællesskaber samt regionale mekanismer.
Siden 2004 har fredsfaciliteten for Afrika modtaget over 2,2 mia. EUR i EU-finansiering.
Fredsstøtte
Støtte til fredsbevaring og fredskonsolidering er en af fredsfaciliteten for Afrikas vigtigste opgaver.
Fredsfaciliteten har med gode resultater støttet fredsbevarende tiltag i Comorerne, Den Centralafrikanske Republik, Mali, Somalia, Sudan, Sydsudan og Tchad Sø-Bassinet.
Kapacitetsopbygning
Siden 2007 har kapacitetsopbygning været et vigtigt område for fredsfaciliteten for Afrika. Målet er at styrke kapaciteten og effektiviteten i Den Afrikanske Union, de afrikanske regionale økonomiske fællesskaber og de regionale mekanismer.
Det langsigtede mål er at sætte de afrikanske institutioner i stand til selv at sikre fred og sikkerhed.
Tidlig indsats
Mekanismen for tidlig indsats giver mulighed for at yde støtte ved akut behov ved at yde finansiering til de første faser af foranstaltninger til forebyggelse, styring og løsning af kriser.
HVORNÅR GÆLDER AFGØRELSEN FRA?
              
Den trådte i kraft den 11. december 2003.
BAGGRUND
              
For yderligere oplysninger henvises til:
»En fredsfacilitet for Afrika« på Europa-Kommissionens websted.
HOVEDDOKUMENT
            
AVS-EF-Ministerrådets afgørelse nr. 3/2003 af 11. december 2003 om anvendelse af midler fra rammebeløbet for langsigtet udvikling under 9. Europæiske Udviklingsfond til oprettelse af en fredsfacilitet for Afrika (EUT L 345 af 31.12.2003, s. 108-111)
TILHØRENDE DOKUMENTER
            
Rådets forordning (EF) nr. 617/2007 af 14. maj 2007 om gennemførelsen af 10. Europæiske Udviklingsfond under AVS-EF-partnerskabsaftalen (EUT L 152 af 13.6.2007, s. 1-13)
Efterfølgende ændringer af forordning (EF) nr. 617/2007 er indarbejdet i grundteksten. Denne konsoliderede udgave har ingen retsvirkning.
2007/461/EF: Afgørelse nr. 2/2007 truffet af AVS-EF-Ministerrådet den 25. maj 2007 om muligheden for at yde yderligere bilaterale bidrag, som forvaltes af Kommissionen, til støtte for målsætningerne i fredsfaciliteten for Afrika (EUT L 175 af 5.7.2007, s. 35)
Rådets forordning (EU) 2015/322 af 2. marts 2015 om gennemførelse af 11. Europæiske Udviklingsfond (EUT L 58 af 3.3.2015, s. 1-16)
seneste ajourføring 07.12.2016